***Муниципаль тур***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

ТАТАР ТЕЛЕННӘН ОЛИМПИАДА БИРЕМНӘРЕНЕҢ

**ҖАВАПЛАРЫ**

(2022-2023 нче уку елы)

**10 нчы сыйныф**

**Үткәрү вакыты – 180 минут**

**Максималь балл – 70**

**I. Тестлардан дөрес җавапны билгеләгез.**

1. Ирен гармониясе чагылыш тапкан сүзне билгеләгез. **(2 балл)**

а) *кош*

ә) *бозлавык*

б) *шугалак*

**в) *соргылт***

2. Фразеологик әйтелмәнең мәгънәсен билгеләгез. **(2 балл)**

***Теш кайрау***

а) *ачулану*

**ә) *янау***

б) *ярату*

в) *мактау*

3. Ясалма сүзне билгеләгез. **(2 балл)**

а) *балта*

ә) *балчык*

**б) *баллы***

в) *балкый*

4. Микъдар санын билгеләгез. **(2 балл)**

**а) *дүрт бөтен уннан бер***

ә) *дүртәү*

б) *дүртенче*

в) *дүрт-биш*

5. Көчәйтүне белдерә торган кисәкчәне билгеләгез. **(2 балл)**

**а) *дөм***

ә) *әллә*

б) *бит*

в) *түгел*

6. Хәбәрлек сүзне билгеләгез. **(2 балл)**

а) *әмма*

ә) *ой*

б) *саен*

**в) *юк***

7. Калын хәрефләр белән бирелгән сүзнең нинди җөмлә кисәгенә икәнлеге дөрес күрсәтелгән рәтне билгеләгез. **(2 балл)**

*Начарны* ***күрмәгән*** *– яхшының кадерен белмәс.* (Мәкаль)

а) хәбәр

**ә) ия**

б) аергыч

в) тәмамлык

8. Җөмләнең төре дөрес күрсәтелгән рәтне билгеләгез. **(2 балл)**

*Алтыда белгән ана телен алтмышта онытмас.* (Мәкаль)

а) инкяр, боеру җөмлә

ә) раслау, хикәя җөмлә

**б) инкяр, хикәя җөмлә**

в) раслау, сорау җөмлә

9. Җөмләнең төре дөрес күрсәтелгән рәтне билгеләгез. **(2 балл)**

*Бал тамган телдән агу да тамар.* (Мәкаль)

а) гади җөмлә

ә) теркәгечле тезмә кушма җөмлә

б) теркәгечсез тезмә кушма җөмлә

**в) иярченле кушма җөмлә**

10. Җөмләдәге иярчен компонентның төзелеше һәм мәгънә ягыннан төре дөрес күрсәтелгән рәтне билгеләгез. **(2 балл)**

*Үзең алтын булмасаң да, сүзең алтын булсын.* (Мәкаль)

**а) синтетик кире шарт җөмлә**

ә) синтетик шарт җөмлә

б) аналитик шарт җөмлә

в) синтетик рәвеш җөмлә

**II. Башыгызны эшләтегез.**

*Бер егетнең кыюлыгы мең егеткә дан китерә. Кыюсыз йөрәк теләген теләп кенә калыр.* **(4 балл)**

**III. Теоретик бирем.**

Нокталар урынына тиешле сүзләрне өстәп языгыз. **(10 балл)**

*Мөгаллим сүзендә өч сузык аваз,* ***биш*** *тартык аваз бар. Сузык авазлары: [ө], [****ә****], [и]. Ул сингармонизм законының рәт гармониясенә* ***буйсынган****.* ***Өч*** *иҗектән тора. Аңа* ***нечкә*** *кушымча ялгана. Ул –* ***гарәп/гарәп-фарсы*** *алынмасы. Синонимы –* ***укытучы****. Мөгаллим –* ***исем*** *сүз төркеме. Хатын-кыз мөгаллим –* ***мөгаллимә*** *дула. Мөгаллим сүзеннән* ***мөгаллимлек*** *исеме ясалган.*

**IV. Гамәли-иҗади бирем.**

1. Җөмләләрне татар теленә тәрҗемә итеп языгыз. **(8 балл)**

Мәсәлән: *Поезд зур тизлек белән бара башлады, аның утлары караңгылык эчендә юкка чыктылар/югалдылар.*

*Тычкан йөгерде, койрыгын селкеп җибәрде, йомырка ватылды.*

*Мин күк/һава белән диңгез кушылган/тоташкан якка карадым/ күз ташладым.*

*Ул иптәшләренең аңа булышуын/ярдәм итүен тели.*

2. Төшеп калган сүзләрне языгыз. **(8 балл)**

*Урманны* ***кем*** *генә яратмый икән? Мөгаен, андый кеше* ***юктыр****! Ә шагыйрьләр, язучылар өчен урман –* ***илһам*** *чыганагы. Габдулла Тукайның* ***Кырлай*** *урманнары турында язганнары һәммәбезнең* ***хәтерендә*** *саклана.* ***Без*** *дә урманны бик яратабыз. Аның гүзәллеген, ямен мактарга матур сүзләр эзлибез.*

*Матурлыгы, табигатькә ямь бирүе* ***өстенә****, урманның файдасы да бик күп. Ул без сулый торган* ***һаваны*** *сафландыра, тузаннан чистарта, шуңа күрә дә урманның һавасы һәрвакыт саф була.*

*Матур да, файдалы да урман! Аны сакларга кирәк! Урман һавасына ни җитә?!* (Көндәлек матбугаттан)

2.1. Басымы соңгы иҗеккә төшмәгән сүзләрнең астына сызыгыз. **(4 балл)**

2.2. Икенча абзацта кулланылган рус алынмасын языгыз. **(2 балл)** **чистарта**

2.3.Кушма сүзләрне күчереп языгыз, мәгънәле кисәкләрен аерыгыз. **(2 балл)** (**һәммәбезнең, һәрвакыт** )

3. Урманның матурлыгын һәм файдасын сурәтләп, 12 җөмлә төзеп языгыз. **(12 балл)**