***Муниципаль тур***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

ТАТАР ТЕЛЕННӘН ОЛИМПИАДА БИРЕМНӘРЕНЕҢ

**ҖАВАПЛАРЫ**

(2022-2023 нче уку елы)

**9 нчы сыйныф**

**Үткәрү вакыты – 180 минут**

**Максималь балл – 68**

**I. Тестлардан дөрес җавапны билгеләгез.**

1. Тел арты ассимиляциясе чагылыш тапкан сүзне билгеләгез. **(2 балл)**

**а) *әнкәй***

ә) *әткәй*

б) *урамнар*

в) *карга*

2. Басымы соңгы иҗеккә төшмәгән сүзне билгеләгез. **(2 балл)**

а) *йоклый*

**ә) *йоклыйбыз***

б) *йоклаган*

в) *йоклаганнар*

3. Фразеологик әйтелмәнең мәгънәсен билгеләгез. **(2 балл)**

***Ике адым***

**а) *якын***

ә) *ерак*

б) *тиз*

в) *аз*

4. Тезмә сүзне билгеләгез. **(2 балл)**

а) *ак(кош)*

ә) *тоз(сыз)*

**б) *кура(җиләге)***

в) *тирә(як)*

5. Чама санын билгеләгез. **(2 балл)**

а) *биш бөтен уннан өч*

ә) *икешәр*

б) *унау*

**в) *егермеләп***

6. Икеләнүне белдерә торган кисәкчәне билгеләгез. **(2 балл)**

а) *-мы*

**ә) *-дыр***

б) *-чы*

в) *гына*

7. Калын хәрефләр белән бирелгән сүзнең нинди җөмлә кисәге икәнлеге дөрес күрсәтелгән рәтне билгеләгез. **(2 балл)**

***Ялкауның*** *көн дә башы авырта.* (Мәкаль)

**а) аергыч**

ә) тәмамлык

б) ия

в) урын хәле

8. Җөмләнең иясен билгеләгез. **(2 балл)**

*Оятсыз кеше өчен оятлының йөзе кызарыр.* (Мәкаль)

а) *оятсыз*

ә) *кеше*

б) *оятлының*

**в) *йөзе***

9. Гади җөмләне билгеләгез. **(2 балл)**

а) *Ачу килсә, акыл китәр.* (Мәкаль)

ә) *Аю – көченә, кеше акылына ышана.* (Мәкаль)

**б) *Кеше холкын күзәт, үзеңнекен төзәт.* (Мәкаль)**

в) *Акыллы ерып чыга алмаслык эш дөньяда юк.* (Мәкаль)

10. Теркәгечсез тезмә кушма җөмләне билгеләгез. **(2 балл)**

а) *Кеше акылын ишет, үзеңнеке белән эш ит.* (Мәкаль)

**ә) *Бит күрке – күз, тел күрке – сүз.* (Мәкаль)**

б) *Үз акылың җитмәсә, кешене тыңла.* (Мәкаль)

в) *Җәяүлегә янчык та авыр.* (Мәкаль)

**II. Башыгызны эшләтегез.**

Ахмак төйнәгән төенне акыллы да чишә алмас. Тинтәкнең акылы төштән соң төшәр. **(4 балл)**

**III. Теоретик бирем.**

Нокталар урынына тиешле сүзләрне өстәп языгыз. **(10 балл)**

*Мәкаль сүзендә* ***ике*** *сузык аваз,* ***өч*** *тартык аваз бар. Ул сингармонизм законының рәт гармониясенә* ***буйсынган****.* ***Ике*** *иҗектән тора. Аңа* ***нечкә*** *кушымча ялгана. Ул –* ***гарәп/гарәп-фарсы*** *алынмасы. Мәкаль-****әйтем*** *– парлы сүз. Мәкаль –* ***исем*** *сүз төркеме. Мәкаль сүзеннән* ***мәкальләшү*** *фигыле ясалган. Мәкальләр җыючыны, аларны өйрәнүчене* ***мәкальче*** *диләр.*

**IV. Гамәли-иҗади бирем.**

1. Җөмләләрне татар теленә тәрҗемә итеп языгыз. **(8 балл)**

Мәсәлән: *Яңгыр әле туктамады, ә су тамчылары агачтан төшәләр һәм кояшта җемелдиләр.*

*Мин үзебезнең балык тотуыбыз турында мавыгып сөйләдем.*

*Кич белән без бик зур имән үскән аланлыкка чыктык.*

*Әгәр җил тынса, без чәчәкләр утыртырбыз.*

2. Төшеп калган сүзләрне языгыз. **(8 балл)**

*(1) Без Илсөяр белән чишмә буена йөгердек. (2)Нәрсә бу? (3)Чишмәнең җырлый-җырлый челтерәве* ***ишетелми****. (4)Үзе дә* ***күренми****. (5)Аның өсте кызыл* ***балчык*** *белән капланган.*

*(6)Илсөяр дә, мин дә, чырылдап, яңадан тау итәгенә йөгердек. Бер-беребезне бүлдерә-бүлдерә:*

*– Әби! Чишмә... юк! Үлгән! – дигәч, Бибинур әби куркып ук калды.*

*– Кайсының кулы барды икән?! – дип, кәрҗинен кулыннан* ***төшереп*** *җибәрде.*

*Без Бибинур әби артыннан атладык. Бибинур әби килә-килешенә күлмәк* ***итәкләрен*** *биленә кыстырып куйды да* ***эшкә*** *тотынды. Аннан күреп, без дә кул белән балчык “көри” башладык.*

*Тиздән чишмәбез терелде: элеккечә җырларга* ***тотынды****, чип-чиста булып ага башлады. Без Илсөяр белән, кушучлап, чишмә авызына үрелдек.*

*Җир йөзендә яхшылыклар да, яманлыклар да җитәрлек шул. Туган туфрагын яратмаган кешедән нинди игелек көтмәк* ***кирәк****.* (Айгөл Әхмәтгалиевадан)

2.1. Беренче абзацтагы тел арты ассимиляциясе чагылыш тапкан сүзнең астына сызыгыз. **(1 балл)**

2.2. 6 нчыҗөмләдәге күчерелмә мәгънәле сүзнең астына сызыгыз. **(1 балл)**

2.3. Текстта кулланылган рус алынмасын языгыз. **(1 балл)** **кәрҗин**

2.4.Кушма сүзләрне күчереп языгыз, мәгънәле кисәкләрен аерыгыз. **(3 балл)** (**Илсөяр**, **Бибинур, кушучлап**)

3. Сез табигатьне ничек саклыйсыз? Чишмәләрне саклау нәрсәгә кирәк? Шул хакта 10 җөмлә төзеп языгыз. **(12 балл)**